IPL 2019: धोनी, रोहित और विराट को नाम बताने लगा ये खिलाड़ी तो बोले- नेम छोड़ गेम दिखा- देखें Video  
आईपीएल का क्रेज हुआ शुरू
23 मार्च से शुरू होगा सीजन 12
धोनी, विराट और रोहित का वीडियो वायरल
इंडियन प्रीमियर लीग (Indian Premier League) यानी IPL का 12वां सीजन शुरू होने जा रहा है और अभी से इसे लेकर जबरदस्त सुर्खियां हैं. IPL का ये सीजन 23 मार्च से शुरू होगा लेकिन BCCI ने स्टार स्पोर्ट्स के साथ मिलकर 'गेम बनाएगा नेम (#GameBanayegaName)' कैंपेन शुरू की है. इस कैंपेन के तहत यह बताने की कोशिश की जाएगी कि  VIVO IPL ऐसा प्लेटफॉर्म है जहां किसी का नाम नहीं बल्कि काम मायने रखता है. इस कैंपेन का वीडियो लॉन्च किया गया है जिसमें एम.एस. धोनी (MS Dhoni), रोहित शर्मा (Rohit Sharma) और विराट कोहली (Virat Kohli) भी नजर आ रहे हैं.

बीसीसीआई (BCCI) के सीईओ राहुल जौहरी (Rahul Johri) ने इस पर कहा है, '2008 में जब आईपीएल (IPL) को लॉन्च किया गया तो बीसीसीआई का लक्ष्य घरेलू प्रतिभा को प्रमोट करना है. पिछले 11 साल में इसने कुछ बेहतरीन खिलाड़ी दिए हैं जो आज भारतीय क्रिकेट (Indian Cricket) को आगे ले जा रहे हैं.' स्टार स्पोर्ट्स के सीईओ गौतम ठाकुर ने इस कैंपेन के बारे में कहा, 'हम चाहते थे कि इस कैंपेन के जरिये हम दिखा सकें कि इस दुनिया में जिसके पास भी टैलेंट है उसे आगे बढ़ने से कोई नहीं रोक सकता है.' इस कैंपेन को हिंदी, तमिल, कन्नड़, मलयालम, तेलुगू, बंगाली और मराठी में लॉन्च किया गया है.